तेज रफ्तार कार सफेदे से टकराई, चालक की मौत
मोगा | गांवजोगेवाला के निकट तेज रफ्तार वरना कार के बेकाबू होकर सफेदे के पेड़ से टकराने से हुए हादसे में 65 वर्षीय व्यक्ति की मौके पर मौत हो गई। जानकारी के अनुसार फाजिल्का निवासी मंजीत सिंह (65) पुत्र नत्था सिंह कुछ समय से लुधियाना में रह रहा था।
वह कल अपने गांव वरना कार से गया था। देर शाम वापस लुधियाना लौटते समय जैसे ही कार जिला मोगा के गांव जोगेवाला के निकट पहुंची तो तेज रफ्तार होने के चलते बेकाबू होकर सफेदे के पेड़ से जा टकराई। हादसे में मंजीत सिंह की मौके पर ही मौत हो गई। पुलिस ने शव का पोस्टमार्टम करवाकर परिजनों को सौंप दिया है।
hin_Deva hin_Deva hin_Deva